Source: https://www.eca.europa.eu/sl/Pages/PolicyPrinciples.aspx
Timestamp: 2019-12-14 21:27:00+00:00

Document:
Politika in načela komuniciranja Evropskega računskega sodišča | EVROPSKO RAČUNSKO SODIŠČE
Domov > Medijska soba: Politika komuniciranja
Politika in načela komuniciranja Evropskega računskega sodišča
Evropsko računsko sodišče s sporočanjem svojih revizijskih rezultatov in priporočil pripomore k ozaveščanju javnosti o vprašanjih finančnega poslovodenja in finančne odgovornosti EU ter o pomembnosti gospodarne, učinkovite in uspešne porabe sredstev EU, ki je skladna s pravili. S preglednostjo, ki jo tako sporočanje prinese, Sodišče pripomore tudi k zaščiti finančnih interesov državljanov EU, njegov končni cilj pa je spodbujanje zaupanja v dobro delovanje Evropske unije in njenih institucij.
Vrednost prispevka Sodišča k odgovornosti EU je zelo odvisna od tega, kako njegovo delo in rezultate, ki pri njem nastanejo, uporabljajo njegovi glavni partnerji v procesu odgovornosti, na primer:
politični organi, pristojni za javni nadzor nad porabo sredstev EU, tj. Evropski parlament, Svet EU in nacionalni parlamenti;
revidiranci, odgovorni za prejemanje in upravljanje sredstev EU, tj. Evropska komisija, druge institucije, agencije in decentralizirani organi EU ter nacionalni organi;drugi revizorji sredstev EU, vključno z vrhovnimi revizijskimi institucijami držav članic.
Načela komuniciranja
Evropsko računsko sodišče kot zunanji revizor EU upošteva načeli odprtosti in preglednosti ter zagotavlja dostopne in pravočasne informacije o svoji vlogi, delu in doseženih rezultatih.
Sporočila Sodišča pripomorejo k poznavanju in razumevanju rezultatov njegovega dela ter prikazujejo, kako dosega svoj cilj prispevati k izboljšanju finančnega poslovodenja.
Zaradi varovanja profesionalnega odnosa med revizorjem in revidirancem ter v skladu z mednarodnimi standardi revidiranja in pravnimi zahtevami so javno dostopne samo informacije v objavljenih poročilih Sodišča. Po potrebi Sodišče bralcem zagotovi informacije o okoliščinah in ozadju, da bi lahko bolje razumeli njegove ugotovitve.
V zvezi z letnimi poročili ter nekaterimi posebnimi poročili, mnenji in drugimi zadevami Sodišče organizira tiskovne konference. O vseh objavljenih poročilih Sodišča in posameznih aktualnih vprašanjih se objavijo sporočila za javnost, ki so dostopna na www.eca.europa.eu.
Predsednik zastopa Sodišče in v njegovem imenu poroča o vseh vprašanjih v zvezi s politiko, namenom in vrednotami ter o letnih poročilih Sodišča. Predsedniku in članom pri tem pomaga uradni govorec Sodišča. Kadar gre za posebna poročila ali posebne teme, v imenu Sodišča nastopa član, zadolžen za poročilo, ali oseba, ki jo imenuje.
Sodišče komunicira z javnostjo po spletu ter z revizijskimi poročili in drugimi objavami, na dogodkih, v tisku in medijih. Vsa njegova revizijska poročila in mnenja so v vseh uradnih jezikih EU dostopna na njegovem spletišču www.eca.europa.eu in na spletišču EU Bookshop. Spletišče Sodišča je njegova najpomembnejša informacijska platforma.
Pogoji, omejitve in postopki, ki se uporabljajo za dostop javnosti do dokumentov Evropskega računskega sodišča, so določeni v Sklepu št. 12–2005 z dne 10. marca 2005, kakor je bil spremenjen s Sklepom št. 14-2009, ki ga je Sodišče sprejelo na zasedanju 5. februarja 2009.
Računsko sodišče pripravlja revizijska poročila in mnenja o vseh področjih dejavnosti Evropske unije. Za objavo v Uradnem listu Evropske unije morajo biti ti dokumenti na voljo v uradnih jezikih Unije. Sodišče vsa svoja poročila in druge dokumente objavlja na svoji večjezični spletni strani, da jih lahko državljani EU berejo v svojem jeziku. Novice o naših izdelkih in prireditvah ter informacije za medije pa so zaradi učinkovitosti na naši spletni strani predstavljene le v angleščini. Če je mogoče, jih Sodišče vseeno zagotovi tudi v drugih uradnih jezikih. Sporočila v naših družbenih medijih so večinoma v angleščini.
Sklep št. 14-2009 o spremembi Sklepa Računskega sodišča št. 12-2005 o dostopu javnosti do dokumentov Računskega sodišča

References: SODIŠČE

 sodišče 
 Sodišče 
 sodišče 
 Sodišče 
 Sodišče 
 Sodišče 

Sodišče 
 Sodišče 
 sodišče 
 Sodišče 
 Sodišče